116 SENESCHAUCIE 



car eles curent plus enviz ' vn autre an e les aigneus vaud- 

 rent le meyns. E nul berbiz ne soit escorche auant ke 

 lem le eit veu e seu par quele defaute ele morut car si la 

 mereberbiz murt deuant tondeison si deit la pel valer vn 

 toyson e si ele mort apres tondeison si deit le berchir 

 respondre del aignel e de la toyson e des carcoys de seison 

 de la pelette e si moton murt deuant tondeison lem deit 

 respondre de vne bone pel e del carcoys si il est de seson 

 e si il est apres tondeison lem deit respondre de la toyson e 

 del carcoys de seison e de la pelette e ausi de hogastre. 

 Nul aignel ne soit done ne merche ne nule leyne ne nule 

 pel ne soit done si par deuant le baillif non bon chastriz 

 e de bone lene soient ouekes les mereberbiz en la seison de 

 curre de 2 mereberbiz e les motons e les hogastres soient 

 veu iij foiz par an par gent ke seiuent del mester ele creim 

 treet e vendu en la forme auant dite. 



Le office de la daye. 



La daye deit estre lele e de bon renom e nettement 

 porter sey e deyt sauer le mester e ce ke il li apent ne ele 

 ne deit soffrir ke suzdaye ne autre ne preignent ne hors 

 portent let ne bure ne creyme 3 par vnt le formage soit 

 amenuse e la dayerie emperee e le deit bin sauer fere 

 formage e 4 saler formage ele deit sa vessele de la 

 dayerie sauuer e garder ensi ke ne couigne mye 

 chescun an nouele achater. E il deit sauer le iour quant 

 ele comence de fere formage e de queyl poys e quant 

 ele comence de fere ij  formages ele iour de combin e de 

 queil peis e donkes deit le baillif e le prouost ver souent la 

 dayerie e les formages quant il crest e decrest e le peys e 

 ke nul damage ne seit fet en la dayerie ne nul larcin par 

 ont le peys seit amenuse 6 e il deyuent sauer e espruer e 



